**Likumprojekta “Ieroču aprites likums” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Projekta galvenais mērķis ir Eiropas Parlamenta un Padomes 2017.gada 17.maija Direktīvas (ES) 2017/853 ar ko groza Padomes Direktīvu 91/477/EEK par ieroču iegādes un glabāšanas kontroli(turpmāk - Direktīva (ES) 2017/853) prasību pārņemšana Latvijas nacionālajos normatīvajos aktos.  Projektam jāstājas spēkā 2018.gada 14.septembrī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Nepieciešams pārņemt Direktīvu (ES) 2017/853, lai nodrošinātu Latvijas ieroču aprites nosacījumu harmonizāciju ar citām Eiropas Savienības dalībvalstīm un Eiropas Ekonomikas Zonas valstīm:  1) šaujamieroču aprites regulējumā;  2)salūtieroču (akustisko ieroču) aprites regulējumā;  3) gāzes un signālieroču aprites regulējumā;  4) dezaktivēto šaujamieroču aprites regulējumā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais likumprojekts galvenokārt saistīts ar nepieciešamību pārņemt Direktīvas (ES) 2017/853 prasības nacionālajos normatīvajos aktos. Lai transponētu direktīvu, likumprojektā:   1. **iekļautas jaunās jēdzienu definīcijas:** “antīkais šaujamierocis”, “šaujamierocis”, šaujamieroča būtiska sastāvdaļa”, “gāzes ierocis un signālierocis”, “salūtierocis (akustiskais ierocis)”, “dezaktivēts šaujamierocis”, “šaujamieroču muzejs”, “kolekcija”, “ieroču komersants”, “ieroču brokeris”. 2. **paredzēts izveidot jaunu ieroču un munīcijas klasifikāciju Latvijā.** Šobrīd Ieroču un speciālo līdzekļu aprites likuma (turpmāk – Likums) 8.panta 2.punkts nosaka, ka Latvijā ir aizliegta neklasificētu šaujamieroču, to munīcijas un lielas enerģijas pneimatisko ieroču aprite. Savukārt Likuma 6.pants paredz ieroču un munīcijas tehnisko klasifikāciju atbilstoši to iedalījumam A, B, C un D šaujamieroču kategorijās, kā arī pneimatisko ieroču kategoriju. Saskaņā ar Likuma 9.panta trešās daļas 2.punktu fiziskajām un juridiskajām personām ir aizliegts izgatavot, iegādāties, glabāt, nēsāt, realizēt, izmantot un pielietot A kategorijas ieročus, to munīciju un sastāvdaļas. Likuma 11.panta pirmā daļa paredz fiziskajām un juridiskajām personām, izņemot valsts un pašvaldību iestādes, kurām tiesības iegādāties, glabāt un savā darbībā izmantot ieročus piešķirtas saskaņā ar likumu, ir tiesības iegādāties, kolekcionēt, glabāt, nēsāt, pārvadāt un realizēt B, C un D kategorijas šaujamieročus, to maināmos stobrus un šaujamieroču munīciju, kā arī lielas enerģijas pneimatiskos ieročus tikai ar Valsts policijas atļauju.   Izvērtējot jaunās Direktīvas (ES) 2017/853 tiesību normas konstatēs, ka I pielikuma II daļā ieroči un šaujamieroči no jauna tehniski tika sadalīti A, B un C kategorijās. No Direktīvas 91/447/EEC I pielikuma II daļas svītroja D kategoriju, kura tehniski reglamentēja garstobra gludstobra šaujamieročus, pārceļot minētos šaujamieročus C kategorijas septītajā apakšgrupā. Vienlaikus A, B un C kategorija tika attiecināta uz salūtieročiem (akustiskiem ieročiem), kā arī C kategorija tika attiecināta uz dezaktivētiem šaujamieročiem, kuri ir dezaktivēti saskaņā ar Komisijas 2015. gada 15. decembra Īstenošanas regulu (ES) [2015/2403](http://eur-lex.europa.eu/eli/reg_impl/2015/2403/oj/?locale=LV), ar ko izstrādā kopīgas pamatnostādnes par dezaktivēšanas standartiem un metodēm, lai nodrošinātu, ka dezaktivētie šaujamieroči tiek padarīti neatgriezeniski neizmantojami (turpmāk — Komisijas Īstenošanas regula (ES) [2015/2403](http://eur-lex.europa.eu/eli/reg_impl/2015/2403/oj/?locale=LV)).  Papildus Direktīvas (ES) 2017/853 tiesību normas nosaka jaunus gāzes un signālieroču aprites nosacījumus. Direktīvas (ES) 2017/853 10.a.panta 2.punkts paredz, ka dalībvalsts klasificē kā šaujamieročus tādas ierīces ar čaulīšu turētāju, kuras paredzētas vienīgi tukšo patronu, kairinošu vielu, citu aktīvu vielu vai pirotehniskas signālmunīcijas izšaušanai un kuras var pārveidot šaušanai vai lodes vai lādiņa izsviešanai no stobra kanāla šaujampulvera iedarbības rezultātā. Savukārt Direktīvas (ES) 2017/853 10.a.panta 3.punkts nosaka, ka komisija pieņem īstenošanas aktus, ar kuriem nosaka tehniskās specifikācijas visiem Savienībā 2018. gada 14. septembrī vai vēlāk izgatavotiem vai importētiem trauksmes un signālieročiem, lai nodrošinātu, ka tos nevar pārveidot šaušanai vai lodes vai lādiņa izsviešanai no stobra kanāla šaujampulvera iedarbības rezultātā. Komisija pieņem pirmo šādu īstenošanas aktu līdz 2018. gada 14. septembrim. Ņemot vērā minēto, Direktīva (ES) 2017/853 izveido gāzes ieroču un signālieroču duālo regulējumu, nosakot, ka tie gāzes ieroči un signālieroči, kurus var pārveidot šaušanai vai lodes vai lādiņa izsviešanai no stobra kanāla šaujampulvera iedarbības rezultāta neatbildīs jaunām Eiropas Komisijas īstenošanas aktam un ir klasificējami saskaņā ar Direktīvas (ES) 2017/853 I pielikuma II daļas kritērijiem, bet tie gāzes ieroči un signālieroči, kurus nebūs iespējams pārveidot šaušanai vai lodes vai lādiņa izsviešanai no stobra kanāla šaujampulvera iedarbības rezultāta atbildīs jaunām Eiropas Komisijas īstenošanas aktam un saskaņā ar Direktīvas (ES) 2017/853 1.panta 4.punkta definīciju nav uzskatāmi par šaujamieročiem, bet par ieročiem un pakļaujami nacionālajām ieroču aprites regulējumam.  Papildus Direktīvas (ES) 2017/853 I pielikuma III daļas b) punkts ir izteikts jaunā redakcijā, paredzot, ka priekšmetus, kas atbilst “šaujamieroča” definīcijai, neiekļauj minētajā definīcijā, ja tie tiek uzskatīti par antīkiem ieročiem, ja tie nav iekļauti II daļā izklāstītajās kategorijās un uz tiem attiecas valstu tiesību akti. No minētā izriet, ka par šaujamieročiem nav uzskatāmi antīkie šaujamieroči, kas paredzēti neunitārās munīcijas izšaušanai, kas tika izgatavoti līdz 1899.gadam.  Ņemot vērā minēto, likumprojekts, atbilstoši Direktīvā (ES) 2017/853 ietvertam regulējumam, paredz ieroču un munīciju atbilstoši tehniskiem parametriem iedalīt A, B un C kategorijās, papildus, turpinot ieroču iedalījumu pēc tehniskiem parametriem nacionālām vajadzībām, izveidotas D un F kategorijas, un, nodrošinot Direktīvā (ES) 2017/853 ietverta gāzes un signālieroču regulējuma nosacījumu pārņemšanu, izveidota E kategorija. Vienlaicīgi saglabāta nacionālā ieroču un munīcijas klasifikācija pēc ieroču lietojuma pašaizsardzības, medību, sporta un kolekcijas ieročos, kā arī paredzēts jauns lietojuma veids kultūras jomas un vēstures notikumu atveidošanai.  Direktīvas (ES) 2017/853 2.panta 2.punkts nosaka, ka šo direktīvu nepiemēro, kad saskaņā ar valsts tiesību aktiem ieročus un munīciju iegādājas vai glabā bruņotie spēki, policija vai publiskās iestādes. Ņemot vērā minēto, likumprojekts paredz, ka ieroču un munīcijas tehniskā klasifikācija nav attiecināma uz militāriem vai dienesta ieročiem un munīciju, kas ir to valsts un pašvaldību institūciju rīcībā, kurām tiesības iegādāties, glabāt un savā darbībā izmantot šaujamieročus piešķirtas saskaņā ar likumu. Vienlaikus valsts un pašvaldību institūcijām, kurām tiesības iegādāties, glabāt un savā darbībā izmantot šaujamieročus piešķirtas saskaņā ar likumu, ieroču klasifikācija atbilstoši to lietojumam netiek veikta.  Saskaņā ar Direktīvā (ES) 2017/853 ietverto regulējumu I pielikuma II daļas A kategorijas šaujamieroči un to munīcija ir uzskatama par aizliegto. Ņemot vērā minēto, A kategorijas šaujamieroči un munīcija ir aizliegta Latvijas apritē medībām un pašaizsardzībai, tomēr pašā A kategorijā ir atrodami izņēmumi, kā arī Direktīvas (ES) 2017/853 6.pantā. Ņemot vērā minēto un, lai veicinātu to Latvija sporta veidu attīstību, kuri ir saistīts ar šaušanu, sporta lietojumam ir atļauti A kategorijas sestās apakšgrupas automātiskie šaujamieroči, kas ir pārveidoti par pusautomātiskiem šaujamieročiem, un A kategorijas septītās apakšgrupas pusautomātiskie šaujamieroči, kuru munīcijai ir centrālā kapsele, un tie atbilst šādiem parametriem:  7.1) īsstobra šaujamieroči, ar kuriem var izšaut vairāk nekā 21 patronu bez pārlādēšanas, ja:  7.1.1.) magazīna, kas pārsniedz 20 patronas, ir daļa no minētā šaujamieroča;  7.1.2.) šaujamierocim ir pievienota noņemama magazīna, kas pārsniedz 20 patronas;  7.2.) garstobra šaujamieroči, ar kuriem var izšaut vairāk nekā 11 patronas bez pārlādēšanas, ja:  7.2.1.) magazīna, kas pārsniedz 10 patronas, ir daļa no minētā šaujamieroča;  7.2.2.) šaujamierocim ir pievienota noņemama magazīna, kas pārsniedz 10 patronas.  Likumprojektā arī paredzētas tiesības šaujamieroču muzejiem ar Valsts policijas atļauju kolekcionēt A kategorijas šaujamieročus, bet fiziskām personām ar Valsts policijas atļauju kolekcionēt A kategorijas sestās un septītās apakšgrupas šaujamieročus.  Šobrīd Latvijā saskaņā ar Likuma 9.panta pirmās daļas 4.punktu fiziskajām personām ir aizliegts iegādāties, glabāt, nēsāt, realizēt, izmantot un pielietot šaujamieročus, kas padarīti derīgi šaušanai tikai ar salūtpatronām. Saskaņā ar Likuma 18.panta otro daļu šaujamieročus, kas padarīti derīgi šaušanai tikai ar salūtpatronām, un salūtpatronas atļauts iegādāties, glabāt un izmantot valsts un pašvaldību iestādēm un privāto tiesību juridiskajām personām, kurām tiesības iegādāties, glabāt un savā darbībā izmantot šaujamieročus piešķirtas saskaņā ar likumu, kā arī juridiskajām personām, kuras tos izmanto kinofilmu uzņemšanā vai citādā profesionālajā darbībā  Likumprojekts paredz juridiskām personām, kas īsteno savu profesionālo darbību kultūras jomā vai vēstures notikumu atveidošanā, iegādāties, glabāt, pārvadāt un izsniegt izmantošanai kultūras jomas un vēstures notikumu atveidošanas lietojumam klasificētus A kategorijas automātiskus salūtieročus (akustiskus ieročus) un tiem paredzētas salūtpatronas.  Saskaņā ar iepriekšējo1991.gada 18.jūnijā pieņemto Eiropas Parlamenta un Padomes direktīvā 91/447/EEC par ieroču iegādes un glabāšanas kontroli (turpmāk - Direktīva 91/477/EEC) ietverto regulējumu daudzi no minētajiem pusautomātisko šaujamieroču veidiem, kas šobrīd ir iekļauti Direktīvas (ES) 2017/853 I pielikuma II daļā A kategorijas 6., 7., un 8.punktos atradās B vai C kategorijā, kas atļāva, ievērojot noteiktās procedūras, fiziskām un juridiskām personām minētos ieročus iegūt savā īpašumā. Ņemot vērā minēto, likumprojektā ir paredzēti pārejas noteikumi, kas nosaka, ka personām, kurām pirms šā likuma spēkā stāšanos ir izsniegta ieroču nēsāšanas atļauja vai ieroča glabāšanas atļauja pašaizsardzības, medību vai sporta lietojumam B vai C kategorijas pusautomātiskajiem šaujamieročiem, kas atbilstoši šā likuma prasībām tiek klasificēti kā A kategorijas ieroči, kas nav paredzēti pašaizsardzības, medību vai sporta lietojumam, ir tiesības attiecīgos šaujamieročus glabāt un nēsāt, ievērojot šā likuma prasības, bez tiesībām tos realizēt citām personām.  Saskaņā ar Direktīvā (ES) 2017/853 ietverto regulējumu I pielikuma II daļā B kategorijas šaujamieroči un to munīcija ir šaujamieroči, par kuriem jāsaņem atļauja. Ņemot vērā minēto, B kategorijas šaujamieroču un munīcijas aprite ir atļauta ar Valsts policijas atļauju.  B kategorijas šaujamieroči ar Valsts policijas atļauju un atbilstoši to iedalījumam pēc lietojuma ir paredzēti personām sportam, medībām, pašaizsardzībai un kolekcionēšanai.  Direktīvā (ES) 2017/853 B kategorija ir paplašināta ar punktiem, kuros iekļauti pusautomātiskie šaujamieroči, kas pēc savas darbības principa atbilst A kategorijas sestās, septītās un astotās apakšgrupas iekļautiem šaujamieročiem, bet, ievērojot tehniskos parametrus, tomēr veido izņēmumu un ir iekļaujami B kategorijā. Piemērām, B kategorijas piektā apakšgrupā ietver pusautomātiskus īsstobra šaujamieročus, kuri nav uzskaitīti A kategorijas septītās apakšgrupas a)apakšpunktā. No minētā izriet, ka Latvijas iedzīvotāji ar Valsts policijas atļauju var iegādāties un glabāt pašaizsardzībai pistoles, ar kurām var tehniski izšaut vairāk nekā 21 patronu bez pārlādēšanas, bet iegādājamai pistolei nedrīkst pievienot klāt noņemamo magazīnu ar iespēju pielādēt pistoles magazīnu vairāk nekā ar 20 patronām. No minētās tiesību normas izriet, ka pusautomātiskās pistoles ieroču īpašnieks nevar iegādāties savā īpašumā, arī vēlāk pistoles magazīnu, kuras tilpums ļaus pielādēt vairāk nekā 20 patronas, jo minētās pistoles magazīnas iegūšana savā īpašumā pārkvalificēs pistoli no B kategorijas piektās apakšgrupas A kategorijas septītās apakšgrupas a)apakšpunktā, un šādu šaujamieroču aprite pašaizsardzībai ir aizliegta.  Analoģisks regulējums ir arī attiecībā uz medību pusautomātiskiem garstobra šaujamieročiem ar patronām, kurām uzsitiens notiek pa patronas centrālo kapseli. Piemēram, B kategorijas sestajā apakšgrupā ir ietverti pusautomātiskie garstobra šaujamieroči, kas uzskaitīti A kategorijas septītās apakšgrupas b) apakšpunktā un kuru patrontelpas un magazīnas kopējā ietilpība nav lielāka par trim patronam, bet magazīna ir noņemama vai kurus, izmantojot vienkāršus instrumentus, var pārveidot par tādu ieroci, kura patrontelpas un magazīnas kopējā ietilpība ir lielāka par trim patronām kā norādīts A kategorijas septītās apakšgrupas b)apakšpunktā. No minētā izriet, ka Latvijas iedzīvotāji ar Valsts policijas atļauju var iegādāties un glabāt pusautomātisko garstobra šaujamieroci medībām ar patronām, kurām uzsitiens notiek pa patronas centrālo kapseli, bet ar nosacījumu, ka patrontelpas un magazīnas kopējā ietilpība nav lielāka par trim patronam, tomēr tehniski no minēta šaujamieroča, pievienojot klāt magazīnu, kuras tilpums ļaus pielādēt vairāk nekā 10 patronas, pārkvalificēs medību pusautomātisko garstobra šaujamieroci A kategorijas septītās apakšgrupas b) apakšpunktā un šāda šaujamieroču aprite medību lietojumam ir aizliegta.  Šobrīd Likuma 7.panta pirmās daļas 3.punkts paredz, ka Latvijā atļautas pašaizsardzībai paredzētas pusautomātiskās, atkārtotas darbības vai viena šāviena gāzes pistoles (revolveri) un to munīcija, ieskaitot tām paredzētās salūtpatronas. Direktīvas (ES) 2017/853 10.a.panta 2.punkts paredz, ka dalībvalsts klasificē kā šaujamieročus tādas ierīces ar čaulīšu turētāju, kuras paredzētas vienīgi tukšo patronu, kairinošu vielu, citu aktīvu vielu vai pirotehniskas signālmunīcijas izšaušanai un kuras var pārveidot šaušanai vai lodes vai lādiņa izsviešanai no stobra kanāla šaujampulvera iedarbības rezultātā. Saskaņā ar Direktīvas (ES) 2017/853 10.a.panta 3.punktu, komisija pieņem īstenošanas aktus, ar kuriem nosaka tehniskās specifikācijas visiem Savienībā 2018. gada 14. septembrī vai vēlāk izgatavotiem vai importētiem trauksmes un signālieročiem, lai nodrošinātu, ka tos nevar pārveidot šaušanai vai lodes vai lādiņa izsviešanai no stobra kanāla šaujampulvera iedarbības rezultātā. Ņemot vērā minēto, no 2018.gada 14.septembra būs noteikta jaunā tehniskā specifikācija gāzes ieročiem un signālieročiem, kas būs uzskatami par nepārveidojamiem šaušanai vai lodes vai lādiņa izsviešanai no stobra kanāla šaujampulvera iedarbības rezultātā. Līdz ar to šobrīd apritē Latvijā esošas pusautomātiskās, atkārtotas darbības vai viena šāviena gāzes pistoles (revolveri) būs uzskatamas par neatbilstošam jaunām Eiropas Savienības tehniskām prasībām, jo tika izgatavotas līdz 2018.gada 14.septembrim un ir uzskatamas par tādām, kuras var pārveidot šaušanai vai lodes vai lādiņa izsviešanai no stobra kanāla šaujampulvera iedarbības rezultātā. Ņemot vērā minēto, likumprojekts paredz, ka pusautomātiskus, atkārtotas darbības vai viena šāviena īsstobra gāzes ieročus un signālieroču pistoles (revolverus), kuras var pārveidot šaušanai ar lodi vai daudz komponentu šāviņu izsviešanai no stobra kanāla propelenta (šaujampulvera) iedarbības rezultātā, uzskata par B kategorijas šaujamieročiem, klasificējot, atkarībā no to darbības principa, vienā no B kategorijas apakšgrupām. Likumprojektā ir paredzēti pārejas noteikumi, kas nosaka, ka personām, kuras iegādājušās gāzes pistoles (revolverus) vai signālieročus pirms šā likuma spēkā stāšanās dienas, kas klasificējami atbilstoši šajā likumā noteiktajām prasībām pašaizsardzības, kolekcijas lietojumam vai kultūras jomas vai vēstures notikumu atveidošanas lietojumam, līdz 2023.gada 14.septembrim ir pienākums šos ieročus reģistrēt Valsts policijā, uzrādot gāzes pistoles (revolverus) vai signālieročus un iesniedzot iesniegumu, kurā norāda personas datus un informāciju par attiecīgo gāzes ieroci (revolveri) vai signālieroci (veids, marka, modelis, marķējums) un saņemt ieroču glabāšanas, ieroču nēsāšanas vai ieroču kolekcijas atļauju, ievērojot šajā likumā noteiktās prasības, vai pārreģistrēt to citai personai, kurai ir attiecīga ieroču atļauja, vai realizēt ar Latvijas Republikas ieroču komersanta starpniecību, vai nodot gāzes ieroci (revolveru) vai signālieroci Valsts policijā.  Papildus atbilstoši Direktīvā (ES) 2017/853 ietvertam regulējumam I pielikuma II daļā B kategorijas astotajā apakšgrupā iekļauj salūtieročus (akustiskos ieročus). Likumprojekts paredz tiesības juridiskām personām, kas īsteno savu profesionālo darbību kultūras jomā vai vēstures notikumu atveidošanā, iegādāties, glabāt, pārvadāt un izsniegt izmantošanai kultūras jomas un vēstures notikumu atveidošanas lietojumam klasificētus B kategorijas salūtieročus (akustiskus ieročus) un tiem paredzētas salūtpatronas.  Saskaņā ar Direktīvas (ES) 2017/853 I pielikuma II daļu C kategorijas šaujamieroči ir ieroči, kas jādeklarē. Likumprojekts paredz, ka C kategorijas šaujamieroči ar Valsts policijas atļauju atbilstoši to iedalījumam pēc lietojuma ir paredzēti personām sportam, medībām, pašaizsardzībai, kolekcionēšanai, kultūras jomas un vēstures notikumu atveidošanai, izņemot C kategorijas sesto apakšgrupu.  Direktīvā (ES) 2017/853 ievērojami paplašināta C kategorija, ietverot C kategorijas septītā apakšgrupā vienšāviena garstobra šaujamieročus ar gludu stobru, kas iepriekšējās Direktīvas 91/447/EEC regulējumā tika uzskatīti par D kategorijas šaujamieročiem. No Direktīvas 91/447/EEC I pielikuma II daļas D kategorija ir svītrota.  Šobrīd Likuma 11.panta pirmā daļa nosaka, ka fiziskajām un juridiskajām personām, izņemot valsts un pašvaldību iestādes, kurām tiesības iegādāties, glabāt un savā darbībā izmantot ieročus piešķirtas saskaņā ar likumu, ir tiesības iegādāties, kolekcionēt, glabāt, nēsāt, pārvadāt un realizēt D kategorijas šaujamieročus tikai ar Valsts policijas atļauju. Likumprojektā minētajām personu lokam ir paredzēts analoģisks regulējums, integrējot D kategorijas vienšāviena garstobra-gludstobra šaujamieročus atbilstoši Direktīvas (ES) 2017/853 prasībām C kategorijā.  Papildus Direktīva (ES) 2017/853 ievērojami paplašina C kategoriju, ietverot C kategorijas sestā apakšgrupā dezaktivētus šaujamieročus, kuri ir dezaktivēti saskaņā ar Komisijas Īstenošanas regulas (ES) [2015/2403](http://eur-lex.europa.eu/eli/reg_impl/2015/2403/oj/?locale=LV) prasībām. Likumprojekts neparedz personām pienākumus saņemt Valsts policijas ieroču atļauju dezaktivētiem šaujamieročiem, kuri ir dezaktivēti saskaņā ar Komisijas Īstenošanas regulu (ES) [2015/2403](http://eur-lex.europa.eu/eli/reg_impl/2015/2403/oj/?locale=LV), ka arī šādi ieroči netiks klasificēti pēc to lietojuma veida. Tomēr likumprojekts paredz, ka iegādāties, glabāt, nēsāt un pārvadāt dezaktivētos šaujamieročus, kas atbilst Komisijas Īstenošanas regulas (ES) [2015/2403](http://eur-lex.europa.eu/eli/reg_impl/2015/2403/oj/?locale=LV) prasībām, varēs fiziskās personas no 18 gadiem. Šāds vecuma ierobežojums ir nepieciešams, lai nodrošinātu adekvātu rīcību ar dezaktivētu šaujamieroci atbilstoši likumprojekta prasībām, ka arī izpildītu citus pienākumus, ko likumprojekts uzliek personām, kuru īpašumā būs šādi dezaktivēti ieroči, kas izriet no to izsekojamības pienākuma atbilstoši Direktīvas (ES) 2017/853 8. pantam.  Papildus atbilstoši Direktīvā (ES) 2017/853 ietvertam regulējumam I pielikuma II daļas C kategorijas piektajā apakšgrupā iekļauj salūtieročus (akustiskos ieročus). Likumprojekts paredz tiesības juridiskām personām, kas īsteno savu profesionālo darbību kultūras jomā vai vēstures notikumu atveidošanā, iegādāties, glabāt, pārvadāt un izsniegt izmantošanai kultūras jomas un vēstures notikumu atveidošanas lietojumam klasificētus C kategorijas salūtieročus (akustiskus ieročus) un tiem paredzētas salūtpatronas.  Likumprojekts paredz, ka Latvijā ir aizliegta tāda šaujamieroču pārveidošana, kuras rezultātā tiek mainīta šaujamieroču kategorija vai šaujamieroču kategorijas apakšgrupa (izņemot šaujamieroču pārveidošanu salūtieročos (akustiskos ieročos) un šaujamieroču dezaktivāciju).  **3) noteiktā prasība verificēt salūtieročus (akustiskus ieročus).** Direktīvā (ES) 2017/853 ietvertais regulējums I pielikuma II daļā paredz klasificēt salūtieročus (akustiskus ieročus) A, B vai C kategorijās. Likumprojekts paredz šādus šaujamieročus izmantot juridiskām personām kultūras jomā un vēsturisku notikumu atveidošanā. Lai pārliecinātos, ka ieroču komersants šaujamieroci ir pārveidojis par salūtieroci, kas derīgs šaut tikai ar salūtpatronām un nevar nodarīt kaitējumu cilvēka dzīvībai un veselībai, ir nepieciešams nodrošināt salūtieroču (akustisko ieroču) verifikāciju. Likumprojekts paredz, ka Valsts policija būs tā iestāde, kura verificēs, vai šaujamierocis ir pārveidots par salūtieroci (akustisko) atbilstoši noteiktajām tehniskajām specifikācijām. Tehnisko specifikāciju šaujamieroča pārveidošanai par salūtieroci noteiks Ministru kabinets. Kārtību, kādā tiek izsniegts salūtieroča apliecinājums, kā arī kārtību un apmēru, kādā maksājama valsts nodeva par salūtieroča (akustiska ieroča) apliecinājuma izsniegšanu, nosaka Ministru kabinets.  **4) noteikts, ka Valsts policija anulē ieroča iegādāšanās, realizēšanas, glabāšanas, nēsāšanas un kolekcijas atļauju** **vai nepagarina atļaujas derīguma termiņu,** ja fiziskā persona administratīvi sodīta par sportam klasificēto A kategorijas garstobra šaujamieroču magazīnu, kas pārsniedz 10 patronu ietilpību, sportam klasificēto A kategorijas īsstobra šaujamieroču magazīnu, kas pārsniedz 20 patronu ietilpību, aprites noteikumu pārkāpšanu. Fiziskā persona par minēto ieroču aprites pārkāpumu tiks sodītā saskaņā ar Latvijas Administratīvo pārkāpumu kodeksa 181.panta pirmās daļas.  Direktīvas (ES) 2017/853 5.panta 3.punkts paredz, ka  dalībvalstis nodrošina, ka atļauju iegādāties un atļauju glabāt šaujamieroci, kas klasificēts B kategorijā, anulē, ja konstatē, ka persona, kurai piešķirta minētā atļauja, nelikumīgi glabā lādējamu ierīci, ko var uzmontēt pusautomātiskam šaujamierocim ar patronām, kurām uzsitiens notiek pa patronas centrālo kapseli, vai atkārtotas darbības šaujamierocim, kurā: a) ietilpst vairāk nekā 20 patronu; vai b) garstobra šaujamieroču gadījumā – ietilpst vairāk nekā 10 patronu, ja vien minētajai personai nav piešķirta atļauja saskaņā ar 6. pantu vai atļauja, kas apstiprināta, atjaunota vai pagarināta atbilstīgi 7. panta 4.a punktam.  **5) paredzētas terminētās ieroču atļaujas.** Valsts policija izsniedz ieroča glabāšanas, nēsāšanas atļaujas, kolekcijas atļaujas, Eiropas šaujamieroču apliecības uz pieciem gadiem. Direktīvas (ES) 2017/853 6.panta 7.punkts un 7.panta 4.punkt paredz, ka atļaujas periodiski pārskata - ne retāk kā reizi piecos gados. Savukārt saskaņā ar Direktīvas (ES) 2017/853 3.pantu Eiropas šaujamieroču apliecības maksimālais derīguma termiņš ir pieci gadi.  Šobrīd Likuma 11.panta ceturtā daļa nosaka, ka ieroču kolekcijas atļaujas, kā arī ieroča glabāšanas atļaujas, ja šajā likumā nav noteikts citādi, izsniedz uz nenoteiktu laiku. Ieroča nēsāšanas atļaujas izsniedz uz 10 gadiem. Likuma 11.panta piektā daļa nosaka, ka Eiropas šaujamieroču apliecību Valsts policija izsniedz uz pieciem gadiem personai, kurai reģistrēti B, C vai D kategorijas šaujamieroči izmantošanai medībās vai sportā vai lielas enerģijas pneimatiskie ieroči izmantošanai sportā.  Ņemot vērā minēto, likumprojektā ir paredzēti pārejas noteikumi, kas nosaka, ka ieroča nēsāšanas atļaujas, ieroča glabāšanas atļaujas, ieroču kolekcijas atļaujas, kas līdz šā likuma spēkā stāšanās dienai tika izsniegtas uz nenoteiktu laiku, derīguma termiņš ir līdz 2023.gada 14.septembrim. Vienlaikus ir paredzēti pārejas noteikumi, kas nosaka, ka ieroča nēsāšanas atļaujas, kas līdz šā likuma spēkā stāšanās dienai tika izsniegtas uz 10 gadiem, derīguma termiņš ir līdz 2023.gada 14.septembrim.  **6) paredzētas terminētās licences komercdarbībai ar šaujamieročiem.** Likumprojekts nosaka, ka ieroču komersantiem un ieroču brokeriem, kas veic komercdarbību ar A kategorijas šaujamieročiem ir izsniedzama terminēta licence uz 5 gadiem. Direktīvas (ES) 2017/853 6.panta 4.punkts nosaka, ka dalībvalsts var atļaut tirgotājiem vai tirdzniecības starpniekiem, tiem veicot savu attiecīgo profesionālo darbību, iegādāties, izgatavot, dezaktivēt, remontēt, piegādāt, nodot un glabāt šaujamieročus, būtiskās daļas un munīciju, kas klasificēti A kategorijā, ja ir ievēroti stingri nosacījumi attiecībā uz drošību. Direktīvas (ES) 2017/853 6.panta 7.punkts nosaka, ka saskaņā ar šo pantu izsniegtās atļaujas periodiski pārskata - ne retāk kā reizi piecos gados. Šobrīd saskaņā ar Likuma 41.pantu speciālajām atļaujām (licencēm) nav noteikts darbības termiņš. Vienlaikus likumprojekts paredz ieroču komersantiem, kas veic komercdarbību ar B, C un D kategorijas ieročiem, E kategorijas gāzes ieročiem un signālieročiem, kā arī speciāliem līdzekļiem, saglabāt iepriekšējo licences darbības termiņu un izsniegt minētās licences uz nenoteiktu laiku. Ņemot vērā minēto, likumprojektā ir paredzēti pārejas noteikumi, kas nosaka, ka ieroču komersantiem izsniegto speciālo licenču (atļauju) derīguma termiņš ir līdz 2023.gada 14.septembrim.  **7) izveidots regulējums attiecībā uz ieroču brokera komercdarbības reglamentāciju.** Likumprojekts paredz, ka Valsts policijas licencēšanas komisija uz 5 gadiem izsniedz ieroču brokera licenci komercdarījumiem ar A, B, C kategorijas medību, sporta, pašaizsardzības, kolekcijas šaujamieročiem un to būtiskajām sastāvdaļām, tiem paredzēto munīciju un tās sastāvdaļām (ieskaitot arī šaujampulveri). Ieroču brokerim ir tiesības sniegt ieroču komersantam starpniecības pakalpojumus A, B, C kategoriju medību, sporta, pašaizsardzības, kolekcijas šaujamieročiem un to būtisko sastāvdaļu, tiem paredzēto munīciju un to sastāvdaļu (ieskaitot arī šaujampulveri) iegādē un realizācijā. Vienlaikus likumprojekts paredz ieroču brokerim licences darbības laikā pienākumu 24 stundu laikā ievadīt Ieroču reģistrā ziņas, kas ļauj identificēt un izsekot visus ar tā starpniecību iegādātos un realizētos šaujamieročus, to būtiskās sastāvdaļas, šaujamieroču munīciju, kā arī šaujampulveri.  **8) veiktas izmaiņas Eiropas Šaujamieroču apliecībā.** Saskaņā ar Likuma 11.panta piekto daļu Eiropas Šaujamieroču apliecību Valsts policija izsniedz uz pieciem gadiem personai, kurai reģistrēti B, C vai D kategorijas šaujamieroči izmantošanai medībās vai sportā vai lielas enerģijas pneimatiskie ieroči izmantošanai sportā. Eiropas Savienības ietvaros Eiropas Šaujamieroču apliecības tiek uztvertas kā ilgtermiņa atļauja ceļošanai ar šaujamieročiem uz citu Eiropas Savienības vai Eiropas Ekonomikas zonas valsti. Saskaņā ar iepriekšējoDirektīvā 91/477/EEK ietverto regulējumu Eiropas Šaujamieroču apliecību vārēja saņemt medību un sporta ieroču īpašnieki. Direktīvas (ES) 2017/853 12.panta 2.punkts paplašina Eiropas Šaujamieroču apliecības lietotāju loku un ierakstāmo šaujamieroču loku, nosakot, ka šo atļauju var saņemt vēsturisku notikumu atveidotāji attiecībā uz šaujamieročiem, kas klasificēti C kategorijā. Vienlaikus Direktīvas (ES) 2017/853 12.panta 2.punkts ierobežo personu ceļošanu ar medību šaujamieročiem, nosakot, ka šo atļauju var saņemt tikai C kategorijas medību šaujamieročiem. Direktīvas (ES) 2017/853 12.panta 2.punkts paredz Eiropas Šaujamieroču apliecības izsniegšanu A, B un C kategorijas sporta šaujamieročiem. Papildus nav paredzēts Eiropas Šaujamieroču apliecību izsniegt lielas enerģijas pneimatiskajiem ieročiem. Ņemot vērā minēto, likumprojekts paredz, ka personas var izvest no Latvijas un pārvadāt uz citu Eiropas Savienības dalībvalsti vai Eiropas Ekonomikas zonas valsti:  1) A kategorijas sportam klasificētus šaujamieročus un maināmās būtiskās sastāvdaļas, kas ir ierakstīti Eiropas Šaujamieroču apliecībā un ir pamatojums ieroču ievešanai attiecīgajā galamērķa valstī treniņšaušanai vai šaušanai sporta sacensībās, kā arī A kategorijas garstobra-vītņstobra šaujamieroču munīciju un magazīnas, kas pārsniedz 10 patronu ietilpību vai A kategorijas īsstobra šaujamieroču munīciju un magazīnas, kas pārsniedz 20 patronu ietilpību, ja attiecīgajā valstī nav noteikta cita kārtība;  2) B kategorijas sportam klasificētus šaujamieročus, maināmās būtiskās sastāvdaļas, kas ir ierakstīti Eiropas Šaujamieroču apliecībā un ir pamatojums ieroču ievešanai attiecīgajā galamērķa valstī treniņšaušanai vai šaušanai sporta sacensībās, kā arī tiem paredzēto munīciju, ja attiecīgajā valstī nav noteikta cita kārtība;  3) C kategorijas sportam un medībām klasificētus šaujamieročus, tiem paredzētās maināmās būtiskās sastāvdaļas, kas ir ierakstīti Eiropas Šaujamieroču apliecībā un ir pamatojums ieroču ievešanai attiecīgajā galamērķa valstī atbilstoši to lietojuma veidam treniņšaušanai vai šaušanai sporta sacensībās, medībās, kā arī tiem paredzēto munīciju, ja attiecīgajā valstī nav noteikta cita kārtība;  4) C kategorijas salūtieročus, kas ir ierakstīti Eiropas šaujamieroču apliecībā un ir pamatojums ieroču ievešanai attiecīgajā galamērķa valstī izmantošanai profesionālai darbībai kultūras jomā vai vēsturisku notikumu atveidošanā, kā arī tiem paredzēto salūtmunīciju, ja attiecīgajā valstī nav noteikta cita kārtība.  **9) paredzēta informācijas apmaiņa ar citām Eiropas Savienība dalībvalstīm un Eiropas Ekonomikas zonas valsts kompetentām iestādēm par izsniegtām ieroču atļaujām.** Pienākums ir noteikts Direktīvas (ES) 2017/853 13.pantā. Saskaņā ar Direktīvas 13.panta 5.punktu Komisija nodrošina sistēmu šajā pantā minētās informācijas apmaiņai. Komisija pieņem deleģētos aktus saskaņā ar 13.a pantu, lai papildinātu šo direktīvu, nosakot sīki izstrādātu kārtību sistemātiskai informācijas apmaiņai, izmantojot elektroniskus līdzekļus. Komisija pieņem pirmo šādu deleģēto aktu līdz 2018. gada 14. septembrim.  **10) paredzēts pienākums ziņot par aizdomīgiem darījumiem.** Direktīvas (ES) 2017/853 10.panta 2.punkts paredz pienākumu ieroču tirgotājiem un tirdzniecības starpniekiem ziņot par aizdomīgiem darījumiem. Likumprojekts paredz, ka ieroču komersantiem un ieroču brokeriem ir pienākums ziņot Valsts policijai par aizdomīgiem darījumiem vai aizdomīga darījuma mēģinājumiem ar šaujamieročiem, šaujamieroču būtiskām sastāvdaļām, šaujamieroču munīciju un tā sastāvdaļām (arī šaujampulveri), gāzes un signālieročiem.  **11) nodrošināta prasību pārņemšana attiecībā uz šaujamieroču un to būtisko daļu marķēšanu un laišanu tirgū, kas izgatavoti vai importēti Eiropas Savienībā 2018.gada 14.septembrī vai vēlāk, kā arī to izsekošanu.** Likumprojekts paredz, ka pēc 2018. gada 14. septembra laiž tirgū tikai tādus izgatavotus vai importētus šaujamieročus vai to būtiskas sastāvdaļas, kas ir atbilstoši marķēti un reģistrēti. Ieroču komersants izgatavošanas laikā ar skaidru un neizdzēšamo marķējumu marķē šaujamieročus, jebkuras šaujamieroču būtiskās sastāvdaļas, šaujamieroču munīcijas iepakojumus, lielas enerģijas pneimatiskos ieročus, gāzes ieročus un signālieročus. Papildus likumprojekts paredz, ka ieroču komersants, importējot Latvijā šaujamieročus, jebkuras šaujamieroču būtiskas sastāvdaļas, šaujamieroču munīciju, lielas enerģijas pneimatiskos ieročus un gāzes ieročus un signālieročus ar mērķi laist tirgū, nodrošina, ka šaujamieroči, jebkuras šaujamieroču būtiskas sastāvdaļas, šaujamieroču munīcijas iepakojumi, lielas enerģijas pneimatiskie ieroči un gāzes ieroči un signālieroči ir marķēti ar skaidru un neizdzēšamo marķējumu, izņemot šaujamieročus vai šaujamieroču būtiskās sastāvdaļas, kam ir īpaša vēsturiska nozīme.  Ieroču komersantam licences darbības laikā ir pienākums 24 stundu laikā ievadīt Ieroču reģistrā ziņas, kas ļauj identificēt un izsekot visus ieroča komersanta:  1) izgatavotos, iegādātos un realizētos šaujamieročus, šaujamieroču būtiskās sastāvdaļas, šaujamieroču munīciju, kā arī iegādāto un realizēto šaujampulveri;  2) izgatavotos, iegādātos un realizētos lielas enerģijas pneimatiskos ieročus;  3) izgatavotos, iegādātos un realizētos gāzes ieročus un signālieročus;  4) remonta laikā nomainītās šaujamieroču būtiskās sastāvdaļas;  5) dezaktivētos šaujamieročus un lielas enerģijas pneimatiskos ieročus, kā arī dezaktivēto šaujamieroču realizāciju;  6) salūtieročos pārveidotos šaujamieročus;  7) glabāšanai pieņemtos šaujamieročus, munīciju, šaujampulveri.  Papildus Ieroču reģistrā reģistrē Latvijas fizisko un juridisko personu, valsts un pašvaldību institūciju (izņemot Nacionālos bruņotos spēkus un Satversmes aizsardzības biroju) šaujamieročus, šaujamieroču būtiskās sastāvdaļas, šaujamieroču munīciju, lielas enerģijas pneimatiskos ieročus, gāzes ieročus un signālieročus, salūtieročos pārveidotus šaujamieročus, dezaktivētos šaujamieročus, iznicinātos šaujamieročus un personas, kurām izsniegtas Valsts policijas ieroču atļaujas, kā arī šaujamieroču un šaujamieroču būtisko sastāvdaļu piegādātājus.  **12) noteikta prasība par šaujamieroču vai to būtisko sastāvdaļu marķēšanu, nododot šaujamieročus vai būtiskas sastāvdaļas no valsts krājumiem pastāvīgai civilai lietošanai.** Direktīvas (ES) 2017/853 4.panta 2.punktā noteikts, ka dalībvalstis nodrošina, lai brīdī, kad notiek šaujamieroča vai tā būtisku daļu nodošana no valdības krājumiem pastāvīgā civilā lietošanā, tās būtu marķētas ar unikālu marķējumu kā to paredz 4.panta 1. punkts, kas atļauj identificēt nodošanas vienību. Likumprojektā paredzēts, ka Valsts un pašvaldību institūcijas, kurām tiesības iegādāties, glabāt un savā darbībā izmantot šaujamieročus piešķirtas saskaņā ar likumu, nodrošina, ka pirms šaujamieroču vai jebkuras šaujamieroču būtiskās sastāvdaļas atsavināšanai privātpersonai, izņemot šaujamieročus vai šaujamieroču būtiskās sastāvdaļas, kam ir īpaša vēsturiska nozīme, ka tie ir marķēti atbilstoši šā likuma prasībām.  Papildus direktīvas transponēšanai nepieciešamajām normām likumprojektā:  **1)** **Pilnveidota** **ieroču un munīcijas tehniskā klasifikācija atbilstoši nacionālām vajadzībām**  Direktīvas (ES) 2017/853 I pielikuma II daļā ietvertas tiesību normas, kas nosaka ieroču un šaujamieroču tehnisko iedalījumu A, B, un C kategorijās, bet minētājās kategorijās nav ietverti visi ieroči, kas atrodas Latvijas apritē. Ņemot vērā minēto, tika papildināts ieroču kategoriju uzskaitījums. Likumprojekts paredz izveidot jaunu D kategoriju, kurā tiks ietverti lielas enerģijas pneimatiskie ieroči, kas ir pneimatiskie ieroci, kuru šāviņa sākumenerģija ir lielāka par 12 džouliem. Likumprojekts paredz, ka fiziskajām personām no 18 gadu vecuma un juridiskajām personām ir tiesības iegādāties, glabāt, nēsāt, kolekcionēt, pārvadāt, pārsūtīt un realizēt D kategorijas lielas enerģijas pneimatiskos ieročus tikai ar Valsts policijas atļauju. Likumprojekts paredz D kategorijas lielas enerģijas pneimatiskos ieročus izmantot medību un sporta lietojumam.  Izveidota jaunā E kategorija, kurā būs ietverti gāzes ieroči un signālieroči, kurus nevar pārveidot šaušanai ar lodi vai daudzkomponentu šāviņu izsviešanai no stobra kanāla propelenta (šaujampulvera) iedarbības rezultātā. Tehniskā specifikācija minētājai kategorijai būs noteiktā Eiropas Komisijas īstenošanas aktā, ar kuru noteiks tehnisko specifikāciju visiem Eiropas Savienībā 2018. gada 14. septembrī vai vēlāk izgatavotiem vai importētiem trauksmes un signālieročiem, lai nodrošinātu, ka tos nevar pārveidot šaušanai vai lodes vai lādiņa izsviešanai no stobra kanāla šaujampulvera iedarbības rezultātā. Likumprojekts paredz, ka fiziskajām personām no 18 gadu vecuma ir tiesības iegādāties, pārvadāt, glabāt un nēsāt E kategorijas pašaizsardzībai klasificētus gāzes ieročus un signālieroču pistoles (revolverus) un minētos ieročus un to munīciju pielietot pašaizsardzībai;  Ir izveidotā jaunā F kategorija. Minētājā kategorijā tiks ietverti mazas enerģijas pneimatiskie ieroči, kas ir pneimatiskie ieroci, kuru šāviņa sākumenerģija nepārsniedz 12 džoulus. Likumprojekts paredz, ka fiziskajām personām no 18 gadu vecuma ir tiesības iegādāties, glabāt, pārvadāt un izmantot treniņos un sporta sacensībās F kategorijas mazas enerģijas pneimatiskos ieročus.  Latvijā šobrīd ļoti strauji attīstās un kļūst populāras militārās simulācijas spēles. Minētājās spēlēs izmanto straikbola ieročus, paintbola ieročus, lāzertaga ierīces. Militārās simulācijas spēļu dalībnieku pastiprināta interese minētājiem ieročiem ir saistīta, pirmkārt, ar to ārējo izskatu. Latvijā bez jebkāda vecuma ierobežojuma ir iespējams iegādāties straikbola ieročus, paintbola ieročus, un lāzertaga ierīces, kas pilnība atveido kaujas šaujamieročus. Lāzertaga ierīču apritē atrodas pat dezaktivēti šaujamieroči, kas ir pielāgoti šaušanai ar lāzera vai infrasarkano staru. Papildus īpašu popularitāti ieguva straikbola ieroči un paintbola ieroči, jo no tiem ir iespējams izšaut ar samēra lielo šāviņa sākumenerģijas jaudu. Izvērtējot straikbola organizāciju militārās simulācijas spēļu noteikumus, kas paredz straikbola ieroču izmantošanu, var konstatēt, ka no militārās simulācijas spēles dalībniekiem Latvijā tiek pieprasīts, lai straikbola ieroču šāviņa sākumenerģija tiktu ierobežota un nepārsniegtu četrus džoulus. Vienlaikus pēc kādas biedrības Iekšlietu ministrijai sniegtās informācijas, šobrīd Latvijā pārdošanā ir atrodami paintbola ieroči, kuru jauda ir pat 12 džouli. Rezultātā, trāpot cilvēkam vai dzīvniekam ar šāviņu, kura sākumenerģijas jauda ir līdzvērtīgā četriem džouliem, var nodarīt kaitējumu cilvēka veselībai. Saskaņā ar LVS NE 71-1:2015 standartu “Rotaļlietu drošums. 1.daļa: Mehāniskās un fizikālās īpašības” (turpmāk - LVS NE 71-1:2015 standartu) par rotaļlietu ieroci ir atzīstams priekšmets, kura šāviņa sākumenerģija nepārsniedz 0.5 džoulus.  Saskaņā ar Ieroču un speciālo līdzekļu aprites likuma 16. panta otrās daļas 1. punktu  fiziskajai personai, kas sasniegusi 18 gadu vecumu, ir tiesības iegādāties, glabāt un pārvadāt mazas enerģijas pneimatiskos ieročus un to munīciju un izmantot šos ieročus treniņos un sporta sacensībās. Latvijā ieroču komersanti, kas veic mazas enerģijas pneimatisko ieroču realizāciju, izplata mazas enerģijas pneimatiskās ieroču pistoles vidēji ar 3,5 džoulu jaudu. Savukārt straikbola ieročus, paintbola ieročus, lāzertaga ierīces var iegādāties bez jebkāda vecuma ierobežojuma. Līdz ar to veidojas nekonsekventa pieeja ieroču aprites regulējumā līdzvērtīgās jaudas ieročiem.  Ņemot vērā minēto, F kategorija tika papildināta ar paintbola ieročiem un straikbola ieročiem, kas pēc ārējā izskata atveido rūpnieciski ražotos šaujamieročus un kuru šāviņa sākumenerģija pārsniedz 0,5 džoulus. Vienlaikus F kategorija tika papildināta ar lāzertaga ierīcēm. Likumprojekts par lāzertaga ierīci uzskata priekšmetu, kas pēc ārējā izskata atveido rūpnieciski ražotos šaujamieročus, vai tie ir dezaktivēti šaujamieroči, kas ir pielāgoti šaušanai ar lāzera vai infrasarkano staru.  Likumprojekts paredz, ka fiziskajai personai, kas sasniegusi 18 gadu vecumu, ir tiesības iegādāties, glabāt, pārvadāt un izmantot F kategorijas straikbola ieročus, paintbola ieročus, lāzertaga ierīces, tai skaitā izmantot to simulācijas spēlēs atbilstoši šā likuma nosacījumiem.  Likumprojekts paredz fiziskajām un juridiskajām personām atļaut izmantot un pielietot paintbola ieroci, straikbola ieroci un lāzertaga ierīci sev piederošajā vai valdījumā, vai turējumā esošajā nekustamajā īpašumā, ja īpašums ir norobežots, nodrošinot tādus paintbola ieroču, straikbola ieroču un lāzertaga ierīču izmantošanas apstākļus, kas nepieļauj vides, dzīvnieku, cilvēku dzīvības, veselības vai citiem piederošās mantas apdraudējumu, kā arī neapdraud sabiedrisko drošību un nerada sabiedriskās kārtības traucējumu.  **2) Precizēta un pilnveidota ieroču un munīcijas klasifikācija pēc lietojuma, atbilstoši nacionālām vajadzībām.**  Likumprojekts paredz, ka ieroču un munīcijas klasifikācija nav attiecināma uz dienesta un militārajiem šaujamieročiem, lai neierobežotu valsts un pašvaldību institūcijas, kurām tiesības iegādāties, glabāt un savā darbībā izmantot šaujamieročus un speciālos līdzekļus piešķirtas saskaņā ar likumu, iespējas izvēlēties savu dienesta uzdevumu pildīšanai piemērotāko bruņojumu. Ņemot vērā minēto, Valsts policija veiks ieroču un munīcijas klasifikācijuatbilstoši to lietojumam tikai civilas aprites vajadzībām. Valsts policija fizisko un juridisko personu A, B, C, D un E kategorijas ieročus un munīciju atbilstoši to lietojumam iedalīs šādi: 1) pašaizsardzības ieroči un to munīcija; 2) medību ieroči un to munīcija; 3) sporta ieroči un to munīcija; 4) kolekcijas ieroči; 5) kultūras jomai un vēstures notikumu atveidošanai paredzēti ieroči un to munīcija.  **3) Atcelts distances līguma slēgšanas aizliegums ieroču apritē.** Šobrīd Ieroču un speciālo līdzekļu aprites likuma 44. panta septītā daļa nosaka, ka aizliegts iegādāties un realizēt šaujamieročus, to munīciju un būtiskās sastāvdaļas, kā arī lielas enerģijas pneimatiskos ieročus, slēdzot distances līgumu. Likumprojektā ir paredzēta iespēja, ka fiziskajai vai juridiskajai personai, lai iegādātos Eiropas Savienības dalībvalstī vai Eiropas Ekonomikas zonas valstī un ievestu Latvijā A, B un C kategorijas šaujamieročus, tiem paredzētas maināmās būtiskās sastāvdaļas, munīciju, kā arī D kategorijas lielas enerģijas pneimatisko ieroci, nav nepieciešams personīgi braukt uz citu Eiropas Savienības dalībvalsti vai Eiropas Ekonomikas zonas valsti vai trešo valsti. Personai, saņemot Valsts policijā ieroču iegādes atļauju un iepriekšējās piekrišanas dokumentu šaujamieroču un munīcijas pārsūtīšanai, kā arī attiecīgajā Eiropas Savienības dalībvalsts vai Eiropas Ekonomikas zonas valsts kompetentajā iestādē pārsūtīšanas atļauju, ja attiecīgajā valstī nav noteikta cita kārtība, saņemt iegādāto ieroci, šaujamieroča maināmo būtisko sastāvdaļu vai munīciju ar pasta starpniecību. Attiecībā uz trešajām valstīm ir paredzētā analoģiskā kārtība. Papildus, lai veicinātu Latvijas ieroču komersantu komercdarbību un konkurētspēju ar citu Eiropas Savienības dalībvalstu un Eiropas Ekonomikas zonas valstu ieroču komersantiem, paredzēta iespēja Latvijas ieroču komersantam pārsūtīt Eiropas Savienības dalībvalsts un Eiropas Ekonomikas zonas valsts pilsonim uz distances līguma pamata iegādātos šaujamieročus, tiem paredzētas maināmās būtiskās sastāvdaļas, munīciju vai lielas enerģijas pneimatiskos ieročus kopā ar Valsts policijas izsniegto ieroču iegādes atļauju un ieroču pārsūtīšanas atļauju.  **4) Papildināts to iestāžu loks, kuras ir tiesīgas apbalvot fiziskās personas ar personisko apbalvojuma ieroci.**  Šobrīd Ieroču un speciālo līdzekļu aprites likuma 26. panta otrā daļa paredz iespēju tikai vienas drošības iestādes vadītājām, proti, Satversmes aizsardzības biroja direktoram, par priekšzīmīgu dienesta vai darba pienākumu pildīšanu apbalvot darbiniekus ar personiskajiem apbalvojuma ieročiem. Likumprojektā paredzēts visiem valsts drošības iestādes vadītājiem piešķirt tiesības par priekšzīmīgu dienesta vai darba pienākumu pildīšanu apbalvot darbiniekus ar personiskajiem apbalvojuma ieročiem  **5) Pilnveidoti valsts nozīmes ieroču un munīcijas kolekcijas veidošanas nosacījumi**  Likumprojekts paredz paplašināt to iestāžu loku, kas varētu veidot valsts nozīmes ieroču un munīcijas kolekcijas, ar Latvijas Kara muzeju. Papildus, lai sekmētu valsts nozīmes ieroču un munīcijas kolekciju papildināšanu ar ieročiem un munīciju, kuriem ir vēsturiska, kultūras, zinātniska, tehniska, izglītojoša, kriminālistika vai citāda izziņas avota nozīme, likumprojekts paredz iesēju Valsts policijai, Nacionālajiem bruņotajiem spēkiem un Latvijas Kara muzejam valsts nozīmes kolekcijās iekļaut  Latvijā klasificētos un neklasificētos ieročus un to sastāvdaļas, kā arī munīciju.  **6) Noteikti salūtieroču (akustisko ieroču) izmantošanas nosacījumi**  Likumprojekts nosaka, ka par kultūras jomai un vēstures notikumu atveidošanai paredzētiem ieročiem un to munīciju tiek uzskatīti kultūras jomas un vēstures notikumu atveidošanai klasificēti A kategorijas automātiskie salūtieroči (akustiskie ieroči), B un C kategorijas salūtieroči (akustiskie ieroči) un tiem paredzētas salūtpatronas. Salūtieroči (akustiskie ieroči) ir šaujamieroči, kas īpaši pārveidoti tikai salūtpatronu izšaušanai, lai izmantotu, piemēram, teātra izrādēs, fotosesijās, filmu un televīzijas ierakstiem, vēsturisko notikumu uzvedumos un parādēs. Šobrīd spēkā esošais Ieroču un speciālo līdzekļu apries likums neizvirza speciālās prasības salūtieroču (akustisko ieroču) izmantošanai. Likumprojekts paredz, ka juridiskajām personām, kas īsteno savu profesionālo darbību kultūras jomā, un biedrībām, kas īsteno vēstures notikumu atveidošanu, ir atļauts izmantot salūtieročus (akustiskos ieročus) tādos apstākļos, kas neapdraud sabiedrisko drošību un nerada sabiedriskās kārtības traucējumu.  **7) Dezaktivēto ieroču aprites speciālie nosacījumi.** Likumprojektā ir izstrādāts detalizēts regulējums dezaktivēto ieroču aprites reglamentācijai Latvijā. Tiesiskais regulējums aptver ne tikai dezaktivēto šaujamieroču apriti, kas ir dezaktivēti atbilstoši Komisijas Īstenošanas regulas (ES) [2015/2403](http://eur-lex.europa.eu/eli/reg_impl/2015/2403/oj/?locale=LV) noteiktajām tehniskajām specifikācijām, bet arī dezaktivēto lielas enerģijas pneimatisko ieroču apriti, kā arī to dezaktivēto šaujamieroču apriti, kas tika dezaktivēti atbilstoši Latvijas nacionālajām prasībām līdz Komisijas Īstenošanas regulas (ES) [2015/2403](http://eur-lex.europa.eu/eli/reg_impl/2015/2403/oj/?locale=LV) stāšanas spēkā 2016. gada 8. aprīlī.  **8) Pilnveidota komercdarbības licencēšana**  Lai veicinātu komercdarbības attīstību Latvijā un veicinātu Latvijas ieroču komersantu konkurētspēju ar citiem Eiropas Savienības dalībvalstu un Eiropas Ekonomikas zonas valstu ieroču komersantiem ir pilnveidotās tiesības, kuras piešķir licence A, B un C kategoriju medību, sporta, pašaizsardzības šaujamieroču un to sastāvdaļu, tiem paredzētās munīcijas un tās sastāvdaļu (izņemot šaujampulveri), D kategorijas lielas enerģijas pneimatisko ieroču un to sastāvdaļu, šāviena trokšņa slāpētāju (klusinātāju) izgatavošanai. Atšķirībā no iepriekšējā regulējuma licence piešķir tiesības veikt kvalitātes pārbaudes (testus) izgatavotiem ieročiem, to sastāvdaļām, munīcijai un tās sastāvdaļām (izņemot šaujampulveri), un minētajā nolūkā ir atļauts iegādāties A, B un C kategorijas medību, sporta, pašaizsardzības, šaujamieročus, kā arī D kategorijas lielas enerģijas ieročus. Izstrādājot prasības A, B un C kategoriju medību, sporta, pašaizsardzības šaujamieroču un to sastāvdaļu, tiem paredzētās munīcijas un tās sastāvdaļu (izņemot šaujampulveri), D kategorijas lielas enerģijas pneimatisko ieroču un to sastāvdaļu, šāviena trokšņa slāpētāju (klusinātāju) izgatavotājiem, paredzēts izgatavotās produkcijas testēšanas vietu iekļaut komersanta infrastruktūrā, kura ir nepieciešama licences saņemšanai. Līdz ar to komersantam nebūs nepieciešams pašvaldībā papildus saņemt atļauju šautuves izveidei. Vienlaikus projekts paredz, komersantam, kas saņēma iepriekšminēto licenci šaujamieroču izgatavošanai, atļaut iegādāties A, B un C kategorijas medību, sporta, pašaizsardzības šaujamieročus, kā arī D kategorijas lielas enerģijas ieročus, to sastāvdaļas (tajā skaitā arī būtiskas sastāvdaļas) un ieroču sastāvdaļu sagataves (tajā skaitā arī būtiskas sastāvdaļu sagataves), kā arī munīciju un to sastāvdaļas, izgatavošanas vajadzībām, kā arī izgatavotās produkcijas kvalitātes pārbaudes (testēšanas) vajadzībām.  Papildus likumprojekts paredz izveidot jaunu licences veidu - licenci A, B, C un D kategorijas ieroču dezaktivēšanai un A, B un C kategorijas ieroču pārveidošanai par salūtieročiem (akustiskajiem ieročiem). Licence piešķir tiesības iegādāties A kategorijas automātiskos šaujamieročus, B un C kategorijas ieročus dezaktivēšanai vai pārveidošanai par salūtieročiem (akustiskajiem ieročiem), iegādāties D kategorijas ieročus dezaktivēšanai, dezaktivēt ieročus, pārveidot šaujamieročus par salūtieročiem (akustiskajiem ieročiem), kā arī minētos ieročus glabāt, eksponēt izstādēs, pārvadāt, pārsūtīt un realizēt. Jaunās licences veids atļaus ieroču komersantiem piedāvāt pakalpojumus kultūras un vēstures notikumu atveidošanas jomā, realizējot salūtieročus (akustiskos ieročus) juridiskajām personām, kas īsteno savu profesionālo darbību kultūras jomā, un biedrībām, kas īsteno vēstures notikumu atveidošanu. Papildus, atšķirībā no iepriekšējā regulējuma, ar šaujamieroču dezaktivēšanu nevarēs nodarboties komersanti, kas saņēma licenci šaujamieroču remontam, bet tikai komersanti, kas saņēma iepriekšminēto licenci. Latvijas ieroču apritē komersanti, kas veica ieroču remontu veica arī šaujamieroču dezaktivāciju, bet atbilstoši Latvijas nacionālām prasībām, kas bija daudz zemākā līmenī. Šobrīd spēkā esošā Ieroču aprites likuma 1. panta 18. punktā ir atrodama ieroču remonta definīcija, kas nosaka, ka ieroču remonts ir ieroča defektu novēršana vai ieroča pielāgošana īpašnieka individuālajām vajadzībām. Ieroču remonta veikšana neprasa tik augstu tehnisko zināšanu līmeni kā ekspertam, kam jāveic šaujamieroču dezaktivēšana atbilstoši Īstenošanas regulas (ES) [2015/2403](http://eur-lex.europa.eu/eli/reg_impl/2015/2403/oj/?locale=LV) noteiktajām tehniskajām prasībām.  Likumprojekts paredz atteikties no licenču iedalīšanas vairumtirdzniecības un mazumtirdzniecības licencēs. Šāds licenču sadalījums liek administratīvus šķēršļus ieroču komersantiem pilnvērtīgi īstenot komercdarbību un sniegt nepieciešamu pakalpojumu klientam.  Likumprojekts paredz atteikties no atsevišķas Valsts policijas izsniedzamas licences, kas dod tiesības iegādāties, importēt un realizēt vairumtirdzniecībā A, B, C un D kategorijas dienesta lietojumam klasificētus šaujamieročus un to munīciju, gāzes pistoles (revolverus), speciālos līdzekļus, kas paredzēti sabiedriskās kārtības un drošības sargāšanai, dienesta vai darba pienākumu pildīšanai, tādu juridisko personu vajadzībām, kurām saskaņā ar šo likumu ir tiesības iegādāties šādus ieročus, munīciju vai speciālos līdzekļus, kā arī eksportēt šos ieročus, munīciju un speciālos līdzekļus.  Likumprojekts paredz, ka ieroču un munīcijas klasifikācija nav attiecināma uz dienesta un militārajiem šaujamieročiem. Valsts un pašvaldību institūcijas, kurām tiesības iegādāties, glabāt un savā darbībā izmantot šaujamieročus un speciālos līdzekļus piešķirtas saskaņā ar likumu, nepieciešamības gadījumā varēs ar Valsts policijas licencēta ieroču komersanta starpniecību iegādāties A, B un C kategorijas medību, sporta, pašaizsardzības šaujamieročus, tiem paredzētās maināmas būtiskās sastāvdaļas, tiem paredzēto munīciju un izmantot dienesta vajadzībām. Savukārt valsts un pašvaldību institūcijas, kurām tiesības iegādāties, glabāt un savā darbībā izmantot šaujamieročus, vēlēsies iegādāties savām dienesta vajadzībām militāros šaujamieročus (piemērām automātiskus šaujamieročus), varēs to izdarīt ar tāda komersanta starpniecību, kas saņēma Aizsardzības ministrijas licenci komercdarbībai ar militārajiem ieročiem, munīciju un speciālajiem līdzekļiem, kuri ir minēti Eiropas Savienības Kopējā militāro preču sarakstā.  Papildus likumprojekts paredz piešķirt tiesības komersantiem, kas saņēma licenci E kategorijas gāzes ieroču un signālieroču un to munīciju, F kategorijas mazas enerģijas pneimatisko ieroču, gāzes baloniņu, elektrošoku un auksto ieroču realizācijai, papildus licencē norādītajiem speciālajiem līdzekļiem ir atļauts iegādāties stekus un roku dzelžus apsardzes komersantu vai iekšējas drošības dienestu vajadzībām, kā arī iegādāties speciālos līdzekļus, kas ir paredzēti sabiedriskas kārtības nodrošināšanai valsts un pašvaldību institūciju vajadzībām, kurām tiesības iegādāties, glabāt un savā darbībā izmantot speciālos līdzekļus piešķirtas saskaņā ar likumu. Vienlaikus minētājiem komersantiem ir atļauts realizēt stekus un roku dzelžus tikai apsardzes komersantiem vai iekšējas drošības dienestiem, kā arī speciālos līdzekļus, kas ir paredzēti sabiedriskas kārtības nodrošināšanai, tikai valsts un pašvaldību institūcijām, kurām tiesības iegādāties, glabāt un savā darbībā izmantot speciālos līdzekļus piešķirtas saskaņā ar likumu.  **9) Precizēts regulējums, kas skar Valsts un pašvaldību institūciju, ārvalstu diplomātisko un konsulāro institūciju ieročus**  Likumprojekts neparedz noteikt valsts un pašvaldību institūciju uzskaitījumu, kurām tiesības iegādāties, glabāt un savā darbībā izmantot šaujamieročus un speciālos līdzekļus piešķirtas saskaņā ar likumu, jo sakarā ar jauno institūciju izveidi, kam būs piešķirtas tiesības savā darbībā izmantot šaujamieročus un speciālos līdzekļus, būs nepieciešams veikt grozījumus likumā, papildinot iestāžu uzskaitījumu. Papildus, lai samazinātu Ārlietu ministrijai administratīvo slogu ārvalstu diplomātisko un konsulāro pārstāvniecību amatpersonu, augstu ārvalsts amatpersonu vai starptautisko organizāciju amatpersonu un to bruņotas apsardzes vizīšu organizēšanā, likumprojekts vairs neparedz nepieciešamību papildus Ārlietu ministrijas atļaujai saņemt arī Valsts policijas atļauju. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts policija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saskaņā ar Iekšlietu ministrijas Informācijas centra publicēto pārskatu par ieroču īpašniekiem (fiziskām personām) un to īpašuma ejošajiem ieročiem Latvijas Republikā:  1. Lielas enerģijas pneimatisko ieroču īpašnieki 37;  2. Lielas enerģijas pneimatisko ieroču kopskaits 39;  3. Gāzes ieroču īpašnieki 21274;  4. Reģistrēti gāzes ieroči 27462;  5.Šaujamieroču īpašnieki 33108;  5.1. no tiem sievietes 805;  5.2. no tiem vīrieši 32303;  6. Reģistrējamo šaujamieroču kopskaits 68975;  6.1. no tiem medībām 57073;  6.1.1. no tiem garstobra-vītņstobra šaujamieroči 22881;  6.1.2. no tiem garstobra-gludstobra šaujamieroči 34192;  6.2. no tiem sportam 419;  6.2.1. no tiem īsstobra šaujamieroči 259  6.2.2. no tiem garstobra vītņstobra šaujamieroči 133;  6.3. no tiem pašaizsardzībai 11432;  6.3.1. no tiem īsstobra šaujamieroči (pistoles, revolveri) 10912;  6.3.1.1. no tiem ar nēsāšanas atļauju 9880;  6.3.2. no tiem garstobra gludstobra šaujamieroči 519.  Saskaņā ar Iekšlietu ministrijas Informācijas centra rīcībā esošo informāciju fiziskām personām ir reģistrētas 12 ieroču kolekcijas.  Saskaņā ar Valsts policijas rīcībā esošo informāciju:  1. ieroču tirdzniecības komersanti - 41 ar 83ieroču un speciālo līdzekļu tirdzniecības objektiem, to glabāto šaujamieroču un lielas enerģijas pneimatisko ieroču skaits 4891 (garstobra-vītņstobra šaujamieroči 12145, garstobra-gludstobra šaujamieroči 1158, īsstobra šaujamieroči (pistoles un revolveri) 1547, lielas enerģijas pneimatiskie ieroči 41).  2. ieroču un munīcijas izgatavošanas komersanti 6;  3. ieroču remonta komersanti 11;  4. Juridiskām personām reģistrētie ieroči:  4.1. savvaļas sugu dzīvnieku turēšanas juridiskās personas, kurām reģistrēti ieroči: 0;  4.2. sporta organizācijas, kurām reģistrēti ieroči: 14, tām reģistrēti 778 šaujamieroči (garstobra-vītņstobra šaujamieroči 456, garstobra-gludstobra šaujamieroči 0, īsstobra šaujamieroči (pistoles un revolveri) 322, lielas enerģijas pneimatiskie ieroči 0;  4.3. šautuves (šaušanas stendi) kopā: 63, šautuves, kurās reģistrēti ieroči: 12, tajās reģistrēti 164 ieroči (garstobra-vītņstobra šaujamieroči 40, garstobra-gludstobra šaujamieroči 20, īsstobra šaujamieroči (pistoles un revolveri) 104, lielas enerģijas pneimatiskie ieroči 0;  4.4. juridisko personu ieroču kolekcijas: 0;  4.5. apsardzes komersanti, kuriem reģistrēti šaujamieroči: 11, tiem reģistrēti 135 šaujamieroči (garstobra-gludstobra šaujamieroči 18, īsstobra šaujamieroči (pistoles un revolveri) 117);  4.6. iekšējie drošības dienesti: 56, no tiem ar šaujamieročiem 5, tiem reģistrēti 129 šaujamieroči (garstobra-gludstobra šaujamieroči 8, īsstobra šaujamieroči (pistoles un revolveri) 121); |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums palielinās administratīvo slogu personām, kas saņēma ieroču atļauju, personām, kam ir reģistrēti gāzes ieroči, komersantiem, kas saņēma Valsts policijā speciālo atļauju (licenci) komercdarbībai ar ieročiem, munīciju un speciāliem līdzekļiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018.gads | | Turpmākie trīs gadi (*euro*) | | | | |
| 2019.gads | | 2020.gads | | 2021.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 988 173 | 0 | 1 094 380 | 6 861 | 988 173 | 6 861 | 6 861 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 988 173 | 0 | 1 094 380 | 6 861 | 988 173 | 6 861 | 6 861 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 988 173 | 0 | 1 094 380 | 0 | 988 173 | 0 | 0 |
| 2.1. valsts pamatbudžets | 988 173 | 0 | 1 094 380 | 0 | 988 173 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 6 861 | 0 | 6 861 | 6 861 |
| 3.1. valsts pamatbudžets | 0 | 0 | 0 | 6 861 | 0 | 6 861 | 6 861 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | *6.1. Detalizēts ieņēmumu aprēķins (pielikums)*  Kopumā 2019.gadā un turpmāk ik gadu tiek plānots izsniegt 10 licenču derīguma termiņa pagarinājumus un 70 salūtieroča (akustiska ieroča) apliecinājumus.  Aprēķinot nodevas apmēru, tika izvērtēti valsts nodevas administrēšanas nodrošināšanai un pakalpojuma sniegšanai nepieciešamie tiešie un netiešie izdevumi.  *Valsts pamatbudžeta ieņēmumu no valsts nodevas prognoze:*  2019.gadā un turpmāk ik gadu prognozēti ieņēmumi 6 861 *euro* apmērā:   * ieņēmumi no valsts nodevas par licences derīguma termiņa pagarināšanu:   20,00 *euro* x 10 licences = 200 *euro.*   * ieņēmumi no valsts nodevas par salūtieroča (akustiska ieroča) apliecinājuma izsniegšanu:   95,15 *euro* x 70 apliecinājumi = 6 661 *euro.*  Valsts policija izdevumus, kas saistīti ar valsts nodevas par licences derīguma termiņa pagarināšanu un valsts nodevas par salūtieroča (akustiska ieroča) apliecinājuma izsniegšanu administrēšanas nodrošināšanu un pakalpojuma sniegšanu, segs tai piešķirto valsts budžeta līdzekļu ietvaros. | | | | | | |
| 6.1. detalizēts ieņēmumu aprēķins |
| 6.2.  detalizēts izdevumu aprēķins |
| 7. Amata vietu skaita izmaiņas | Amatu vietu skaits paliek nemainīgs. | | | | | | |
| 8. Cita informācija | Projektam pievienots Ministru kabineta sēdes protokollēmuma projekts, kas paredz, atbalstīt Iekšlietu ministrijas priekšlikumu likumprojektā “Par vidēja termiņa budžeta ietvaru 2019., 2020. un 2021.gadam” un likumprojektā “Par valsts budžetu 2019.gadam” paredzēt: valsts pamatbudžeta ieņēmumu no valsts nodevas par licences derīguma termiņa pagarināšanu un valsts nodevas par salūtieroča (akustiska ieroča) apliecinājuma izsniegšanu palielinājumu.  Likumprojekts paredz vairāku būtisku izmaiņu ieviešanu un realizāciju Ieroču reģistrā un Licenču un sertifikātu reģistrā, piemēram: klasificēto šaujamieroču, munīcijas un lielas enerģijas pneimatisko ieroču uzskaites pilnveidošana atbilstoši norādītajām izmaiņām ieroču kategorijās;  tiešsaistes risinājuma izstrāde, lai nodrošinātu ieroču komersantiem iespēju vienas darba dienas laikā iekļaut informāciju par ieroču, munīcijas apriti Ieroču reģistrā; ieroču brokeru licenču uzskaitei; terminēto ieroču atļauju apstrādes pilnveidošanai. Šīs izmaiņas ir būtiskas un radīs būtiskas izmaiņas Ieroču reģistrā un Licenču un sertifikātu reģistrā, kuru realizēšanai būs nepieciešami valsts budžeta līdzekļi. Taču šobrīd to precīza aprēķināšana nav iespējama, jo prasības informācijas apritei tiks definētas Ministru kabineta noteikumos (to uzskaitījums ir atspoguļots likumprojekta sākotnējās ietekmes novērtējuma ziņojuma (anotācijas) IV sadaļas 1.punktā). Tāpēc likumprojekta turpmākai ieviešanai nepieciešamos valsts budžeta līdzekļus varēs aprēķināt tikai likumprojekta deleģēto Ministru kabineta noteikumu izstrādes un virzības laikā. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Būs nepieciešams Ministru kabinetam izdot šā likuma 4.panta piektās daļas, 16.panta ceturtās un piektās daļas, 27.panta sestās daļas, 28.panta pirmās un trešās daļas, 32.panta trešās daļas, 33.panta ceturtās daļas, 34.panta otrās daļas, 35.panta desmitās daļas, 37.panta otrās daļas,38.panta otrās daļas, 40.panta trešās daļas, 41.panta trešās daļas, 42.panta septītās daļas, 43.panta otrās daļas,  44.panta, 49.panta piektās daļas, 50.panta trešās daļas, 51.panta otrās daļas, 52.panta trešās daļas, 53.panta trešās daļas, 54.panta piektās daļas, 55.panta trešās daļas, 56.panta trešās daļas, 58.panta trešās daļas, 59.panta desmitās daļas, 62.panta ceturtās daļas, 70.panta trešās daļas, 71.panta desmitās daļas, 72.panta desmitās un 11.daļas, 73.panta septītās un devītās daļas, 81.panta, 82.panta, 83 otrās un ceturtās daļas, 86.panta ceturtās daļa, 87.panta ceturtās daļa, 88.panta pirmās, otrās, ceturtās un piektās daļas, 92.panta ceturtās daļas, 93.panta pirmās un otrās daļas, 97.panta piektās daļas Ministru kabineta noteikumus.  Būs nepieciešami grozījumi:  1) Apsardzes darbības likumā  2) Ministru kabineta 2015.gada 10.februāra noteikumos Nr.63 “Licenču un sertifikātu reģistra noteikumi”  3) Ministru kabineta 2005.gada 27.decembra noteikumos Nr.1032 “Noteikumi par budžetu ieņēmumu klasifikāciju” |
| 2. | Atbildīgā institūcija | Iekšlietu ministrija, Valsts policija |
| 3. | Cita informācija | Šīs sadaļas 1.punktā minēto Ministru kabineta noteikumu grozījumu projekti tiks virzīti pēc likumprojekta „Ieroču aprites likums” izskatīšanas Saeimā otrajā lasījumā. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2017.gada 17.maija Direktīva (ES) 2017/853 ar ko groza Padomes Direktīvu 91/477/EEK par ieroču iegādes un glabāšanas kontroli. (direktīva jāpārņem nacionālajos normatīvajos aktos līdz 2018.gada 14.septembrim). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Konsolidēta 1991.gada 18.jūnijā pieņemta Eiropas Parlamenta un Padomes direktīva 91/447/EEC par ieroču iegādes un glabāšanas kontroli | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| **1.panta 1.punkta 1.apakšpunkts** | 1.panta 44.punkts  3.panta otrā daļa | Atbilst | Projekts nesatur stingrākas prasības nekā attiecīgais ES tiesību akts. |
| **1.panta 1.punkta 2.apakšpunkts** | 1.panta 45.punkts | Atbilst | Projekts nesatur stingrākas prasības nekā attiecīgais ES tiesību akts. |
| **1.panta 1.punkta 3.apakšpunkts** | 1.panta 32.punkts  1.panta 36.punkts  1.panta 47.punkts | Atbilst | Projekts nesatur stingrākas prasības nekā attiecīgais ES tiesību akts. |
| **1.panta 1.punkta 4.apakšpunkts** | 1.panta 11.punkts | Atbilst | Projekts nesatur stingrākas prasības nekā attiecīgais ES tiesību akts. |
| **1.panta 1.punkta 4.apakšpunkts** | 1.panta 40.punkts | Atbilst | Projekts nesatur stingrākas prasības nekā attiecīgais ES tiesību akts. |
| **1.panta 1.punkta 6.apakšpunkts** | 1.panta 20.punkts | Atbilst | Projekts nesatur stingrākas prasības nekā attiecīgais ES tiesību akts. |
| **1.panta 1.punkta 7.apakšpunkts** | Nav nepieciešams  pārņemt | Atbilst | Projekts satur stingrākas prasības nekā attiecīgais ES tiesību akts, jo neparedz iespēju šaujamieroču muzejiem kolekcionēt šaušanai derīgu ieroču munīciju. |
| **1.panta 1.punkta 8.apakšpunkts** | 1.panta 26.punkts | Atbilst | Projekts nesatur stingrākas prasības nekā attiecīgais ES tiesību akts. |
| **1.panta 1.punkta 9.apakšpunkts** | 1.panta 17.punkts | Atbilst | Projekts nesatur stingrākas prasības nekā attiecīgais ES tiesību akts. |
| **1.panta 1.punkta 10.apakšpunkts** | 1.panta 16.punkts | Atbilst | Projekts nesatur stingrākas prasības nekā attiecīgais ES tiesību akts. |
| **1.panta 1.punkta 11.apakšpunkts** | Krimināllikuma 233.pants | Nav nepieciešams pārņemt |  |
| **1.panta 1.punkta 12.apakšpunkts** | Krimināllikuma 233.pants un 234.pants | Nav nepieciešams pārņemt |  |
| **1.panta 1.punkta 13.apakšpunkts** | 83.pants, 87.pants | Nav nepieciešams pārņemt. | Projekts nesatur stingrākas prasības nekā attiecīgais ES tiesību akts. |
| **1.panta 2.punkts** | 14.pants | Daļēji atbilst. Pilnībā tiks pārņemts ar MK noteikumiem. | Projekts nesatur stingrākas prasības nekā attiecīgais ES tiesību akts. |
| **1.panta 3.punkts** | 16.panta trešā daļa, 22.pants | Atbilst | Projekts nesatur stingrākas prasības nekā attiecīgais ES tiesību akts. |
| **2.panta 1.punkts** |  | Nav nepieciešams pārņemt | Projekts nesatur stingrākas prasības nekā attiecīgais ES tiesību akts. |
| **2.panta 2.punkts** | XIX nodaļa | Atbilst | Projekts nesatur stingrākas prasības nekā attiecīgais ES tiesību akts. |
| **3.pants** | 16.panta trešā daļa, 22.pants | Atbilst | Projekts nesatur stingrākas prasības nekā attiecīgais ES tiesību akts. |
| **4.panta 1.punkta a) apakšpunkts** | 84.pants | Atbilst | Projekts nesatur stingrākas prasības nekā attiecīgais ES tiesību akts. |
| **4.panta 1.punkta b) apakšpunkts** | 84.pants | Atbilst | Projekts nesatur stingrākas prasības nekā attiecīgais ES tiesību akts. |
| **4.panta 2.punkts** | 86.pants | Daļēji atbilst. Pilnībā tiks pārņemts ar MK noteikumiem. | Projekts satur stingrākas prasības nekā attiecīgais ES tiesību akts, jo ir paredz marķēt arī lielas enerģijas pneimatiskos ieročus, gāzes ieročus un signālieročus, lai nodrošinātu to izsekojamību. |
| **4.panta 2.a punkts** |  | Nav nepieciešams pārņemt. Deleģējums Eiropas Komisija pieņemt īstenošanas aktu. |  |
| **4.panta 3.punkta a)apakšpunkts** | 73.panta astotā daļa | Atbilst | Projekts nesatur stingrākas prasības nekā attiecīgais ES tiesību akts. |
| **4.panta 3.punkta b) apakšpunkts** | 73.pants | Atbilst | Projekts nesatur stingrākas prasības nekā attiecīgais ES tiesību akts. |
| **4.panta 3.punkta c)apakšpunkts** | 73.pants | Daļēji atbilst. Pilnībā tiks pārņemts ar MK noteikumiem. | Projekts nesatur stingrākas prasības nekā attiecīgais ES tiesību akts. |
| **4.panta 4.punkta a)apakšpunkts** | 87.panta pirmā daļa ,87.panta ceturtā daļa | Daļēji atbilst. Pilnībā tiks pārņemts ar MK noteikumiem. | Projekts nesatur stingrākas prasības nekā attiecīgais ES tiesību akts |
| **4.panta 4.punkta b)apakšpunkts** | 87.panta ceturtā daļa | Daļēji atbilst. Pilnībā tiks pārņemts ar MK noteikumiem. | Projekts nesatur stingrākas prasības nekā attiecīgais ES tiesību akts |
| **4.panta 4.punkta c)apakšpunkts** | 87.panta pirmā daļa, 87.panta ceturtā daļa | Daļēji atbilst. Pilnībā tiks pārņemts ar MK noteikumiem. | Projekts nesatur stingrākas prasības nekā attiecīgais ES tiesību akts |
| **4.panta 4.punkta d)apakšpunkts** | 87.panta pirmā daļa, 87.panta ceturtā daļa | Daļēji atbilst. Pilnībā tiks pārņemts ar MK noteikumiem. | Projekts nesatur stingrākas prasības nekā attiecīgais ES tiesību akts |
| **4.panta 4.punkta a)apakšpunkta** | 87.pana trešā daļa, 87.panta ceturtā daļa | Daļēji atbilst. Pilnībā tiks pārņemts ar MK noteikumiem. | Projekts nesatur stingrākas prasības nekā attiecīgais ES tiesību akts |
| **4.panta 4.punkta b)apakšpunkta** | 87.pana trešā daļa 87.pana ceturtā daļa , 83.pants | Daļēji atbilst. Pilnībā tiks pārņemts ar MK noteikumiem. | Projekts nesatur stingrākas prasības nekā attiecīgais ES tiesību akts |
| **4.panta 5.punkts** | 87.pants | Atbilst | Projekts nesatur stingrākas prasības nekā attiecīgais ES tiesību akts |
| **4.a pants** | 14.pants | Atbilst | Projekts nesatur stingrākas prasības nekā attiecīgais ES tiesību akts |
| **5.panta 1.punkta a)apakšpunkts** | 14.pants, 71.pants | Atbilst | Projekts nesatur stingrākas prasības nekā attiecīgais ES tiesību akts |
| **5.panta 1.punkta b)apakšpunkts** | 23.pants | Atbilst | Projekts nesatur stingrākas prasības nekā attiecīgais ES tiesību akts |
| **5.panta 2.punkta** | 23.pants, 24.pants, 27.pants, 51.pants | Atbilst | Projekts nesatur stingrākas prasības nekā attiecīgais ES tiesību akts |
| **5.panta 3.punkta a)apakšpunkts** | 9.panta 11.punkts, 24.panta pirmās daļas 5.punkts | Atbilst | Projekts nesatur stingrākas prasības nekā attiecīgais ES tiesību akts |
| **5.panta 3.punkta b)apakšpunkts** | 9.panta 11.punkts, 24.panta pirmās daļas 5.punkts | Atbilst | Projekts nesatur stingrākas prasības nekā attiecīgais ES tiesību akts |
| **5.a pants** | 35.pants, 41.pants | Daļēji atbilst. Pilnībā tiks pārņemts ar MK noteikumiem. | Projekts nesatur stingrākas prasības nekā attiecīgais ES tiesību akts |
| **5.b pants** | 54.pants | Atbilst | Projekts nesatur stingrākas prasības nekā attiecīgais ES tiesību akts |
| **6.panta 1.punkts** | 16.panta pirmās daļas 1, 4 un 6.punkts, Krimināllikuma 233.pants | Nav nepieciešams pārņemt | Projekts nesatur stingrākas prasības nekā attiecīgais ES tiesību akts |
| **6.panta 2.punkts** | 11.pants, 15.panta piektā daļa, 16.panta pirmās daļas 6.punkts, | Atbilst | Projekts nesatur stingrākas prasības nekā attiecīgais ES tiesību akts |
| **6.panta 3.punkts** | 15.panta septītā daļa, VII nodaļa, 87.panta pirmā daļa | Atbilst | Projekts nesatur stingrākas prasības nekā attiecīgais ES tiesību akts |
| **6.panta 4.punkts** | 73.panta trešā daļa | Atbilst | Projekts nesatur stingrākas prasības nekā attiecīgais ES tiesību akts |
| **6.panta 6.punkts** | 15.panta septītā daļa, 32.pants, 34.panta trešā daļa | Atbilst | Projekts nesatur stingrākas prasības nekā attiecīgais ES tiesību akts |
| **6.panta 6.punkta a)apakšpunkts** | 23.pants | Atbilst | Projekts nesatur stingrākas prasības nekā attiecīgais ES tiesību akts |
| **6.panta 6.punkta b)apakšpunkts** | 14.panta septītā daļa | Atbilst | Projekts nesatur stingrākas prasības nekā attiecīgais ES tiesību akts |
| **6.panta 6.punkta c)apakšpunkts i)apakšpunkts** | 14.panta septītā daļa | Atbilst | Projekts nesatur stingrākas prasības nekā attiecīgais ES tiesību akts |
| **6.panta 6.punkta c)apakšpunkta ii) apakšpunkts** | 14.panta septītā daļa | Daļēji atbilst. Pilnībā tiks pārņemts ar MK noteikumiem. | Projekts nesatur stingrākas prasības nekā attiecīgais ES tiesību akts |
| **6.panta 7.punkts** | 16.panta trešā daļa | Atbilst | Projekts nesatur stingrākas prasības nekā attiecīgais ES tiesību akts |
| **7.pants 1.punkts** | 16.pants, 52.pants, 53.pants | Atbilst | Projekts nesatur stingrākas prasības nekā attiecīgais ES tiesību akts |
| **7.panta 2.punkts** | 51.pants | Atbilst | Projekts nesatur stingrākas prasības nekā attiecīgais ES tiesību akts |
| **7.panta 3.punkts** | 51.pants, 54.pants | Atbilst | Projekts nesatur stingrākas prasības nekā attiecīgais ES tiesību akts |
| **7.panta 4.punkta a)apakšpunkts** | 16.panta pirmā daļa | Atbilst | Projekts nesatur stingrākas prasības nekā attiecīgais ES tiesību akts |
| **7.panta 4.punkta b) apakšpunkts** | 24.pants | Daļēji atbilst. Pilnībā tiks pārņemts ar MK noteikumiem. | Projekts nesatur stingrākas prasības nekā attiecīgais ES tiesību akts |
| **7.panta 4.punkta c)apakšpunkts** | 14.panta astotā daļa,16.panta trešā daļa | Daļēji atbilst. Pilnībā tiks pārņemts ar MK noteikumiem. | Projekts nesatur stingrākas prasības nekā attiecīgais ES tiesību akts |
| **7.panta 4.a punkts** | Pārejas noteikumu 6.punkts | Atbilst | Projekts satur stingrākas prasības nekā attiecīgais ES tiesību akts, lai nodrošinātu sabiedrības drošību. |
| **7.panta 5.punkts** | 16.panta pirmā daļa | Atbilst | Projekts nesatur stingrākas prasības nekā attiecīgais ES tiesību akts |
| **8.panta 1.punkts** | 16.panta pirmā daļa, 87.panta pirmā daļa. | Atbilst | Projekts nesatur stingrākas prasības nekā attiecīgais ES tiesību akts |
| **8.panta 2.punkts** | 54.pants, 83.pants | Atbilst | Projekts nesatur stingrākas prasības nekā attiecīgais ES tiesību akts |
| **8.panta 3.punkts** | 16.panta pirmā daļa, 53.pants | Atbilst | Projekts nesatur stingrākas prasības nekā attiecīgais ES tiesību akts |
| **9.panta 1.punkts** | 54.pants, 56.pants | Atbilst | Projekts nesatur stingrākas prasības nekā attiecīgais ES tiesību akts |
| **9.panta 2.punkts** | 54.pants. 56.pants | Atbilst | Projekts nesatur stingrākas prasības nekā attiecīgais ES tiesību akts |
| **10.panta 1.punkts** | 18.pants, 19.pants, 9.panta 11.punkts | Atbilst | Projekts nesatur stingrākas prasības nekā attiecīgais ES tiesību akts |
| **10.panta 2.punkts** | 85.pants | Atbilst | Projekts satur stingrākas prasības nekā attiecīgais ES tiesību akts. Ziņošana par aizdomīgiem darījumiem kompetentām iestādēm attiecās tikai uz munīciju, bet likumprojekts paredz ziņot arī par aizdomīgiem darījumiem vai aizdomīga darījuma mēģinājumiem ar šaujamieročiem, šaujamieroču būtiskām sastāvdaļām un gāzes un signālieročiem. |
| **10.a pants** | 12.panta 11.punkts | Atbilst | Projekts nesatur stingrākas prasības nekā attiecīgais ES tiesību akts |
| **10.a panta 2.punkts** | 6.panta trešā daļa | Atbilst | Projekts nesatur stingrākas prasības nekā attiecīgais ES tiesību akts |
| **10.a.panta 3.punkts** | 6.panta sestā daļa | Atbilst | Projekts nesatur stingrākas prasības nekā attiecīgais ES tiesību akts |
| **10.b panta 1.punkts** | 58.pants | Atbilst | Projekts nesatur stingrākas prasības nekā attiecīgais ES tiesību akts |
| **10.b panta 2.punkts** | Nav nepieciešams pārņemt. Deleģējums Eiropas Komisija pieņemt īstenošanas aktu. | Atbilst | Projekts nesatur stingrākas prasības nekā attiecīgais ES tiesību akts |
| **10.b panta 3.punkts** | 59.pants | Atbilst | Projekts nesatur stingrākas prasības nekā attiecīgais ES tiesību akts |
| **10.b panta 4.punkts** | Nav nepieciešams pārņemt, paziņošana netika veikta. | Atbilst | Projekts nesatur stingrākas prasības nekā attiecīgais ES tiesību akts |
| **10.b panta 5.punkts** | Nav nepieciešams pārņemt, paziņošana netika veikta. | Atbilst | Projekts nesatur stingrākas prasības nekā attiecīgais ES tiesību akts |
| **10.b panta 6.punkts** | 59.pants | Atbilst | Projekts nesatur stingrākas prasības nekā attiecīgais ES tiesību akts |
| **10.b panta 7.punkts** | Nav nepieciešams pārņemt, paziņošana netika veikta. | Atbilst | Projekts nesatur stingrākas prasības nekā attiecīgais ES tiesību akts |
| **11.panta 1.punkts** | 52.pants, 78.pants | Atbilst | Projekts nesatur stingrākas prasības nekā attiecīgais ES tiesību akts |
| **11.panta 2.punkts** | 52.pants, 78.pants | Atbilst | Projekts nesatur stingrākas prasības nekā attiecīgais ES tiesību akts |
| **11.panta 3.punkts** | 78.pants | Atbilst | Projekts satur stingrākas prasības nekā attiecīgais ES tiesību akts, jo 2016. gada 26. jūlijā Ministru kabineta noteikumi Nr. 495 “Noteikumi par prasībām, kas jāievēro, izsniedzot, apturot un anulējot iepriekšējās piekrišanas dokumentu šaujamieroču un munīcijas vai sprāgstvielu pārvietošanai starp Eiropas Savienības dalībvalstīm” paredz iespēju izsniegt iepriekšējas piekrišanas dokumentu šaujamieroču un munīcijas pārvietošanai ar derīguma termiņu, kas nepārsniedz vienu gadu. |
| 11.panta 4.punkts | Pilnībā tiks pārņemta ar MK noteikumiem. | Nav | Nav |
| **12.panta 1.punkts** | 48.pants | Atbilst | Projekts nesatur stingrākas prasības nekā attiecīgais ES tiesību akts |
| **12.panta 2.punkts** | 46.pants, 49.pants | Atbilst | Projekts nesatur stingrākas prasības nekā attiecīgais ES tiesību akts |
| **12.punkta 3.punkts** | Nav nepieciešams pārņemt, nav noslēgto līgumu ar citām valstīm. |  |  |
| **13.panta 1.punkts** | 48.panta otrā daļa, 52.panta otrā daļa  78.pants | Atbilst | Projekts nesatur stingrākas prasības nekā attiecīgais ES tiesību akts |
| **13.panta 2.punkts** | 48.panta otrā daļa, 52.panta otrā daļa. | Atbilst | Projekts nesatur stingrākas prasības nekā attiecīgais ES tiesību akts |
| **13.panta 3.punkts** | Nav nepieciešams pārņemt. Uzdevums ir noteikts Eiropas Komisijai. |  |  |
| **13.panta 4.punkts** | 48.panta otrā daļa, 52.panta otrā daļa  78.pants, informācijas apmaiņa notiks saskaņā ar Eiropas Komisijas īstenošanas aktu | Atbilst | Projekts nesatur stingrākas prasības nekā attiecīgais ES tiesību akts |
| **13.panta 5.punkts** | Nav nepieciešams pārņemt. Deleģējums Eiropas Komisija pieņemt īstenošanas aktu. |  |  |
| **13.a.pants** | Nav nepieciešams pārņemt. Uzdevums ir noteikts Eiropas Komisijai. |  |  |
| **13.b.pants** | Nav nepieciešams pārņemt. Uzdevumi ir noteikti Eiropas Komisijai. |  |  |
| **14.pants** | 3.pants, X nodaļa, 78.pants | Atbilst | Projekts nesatur stingrākas prasības nekā attiecīgais ES tiesību akts |
| **15.panta 1.punkts** | 53.panta otrā daļa,  50.panta otrā daļa | Atbilst | Projekts nesatur stingrākas prasības nekā attiecīgais ES tiesību akts |
| **15.pants 2.punkts** | Nav nepieciešams pārņemt. |  |  |
| **15.pants 3.punkts** | Nav nepieciešams pārņemt. Uzdevums Eiropas Komisijai. Paziņošana tiks veikta pēc likumprojekta stāšanās spēkā. |  |  |
| **15.pants 4.punkts** | Paziņošana tiks veikta pēc likumprojekta stāšanās spēkā. |  |  |
| **16.pants** | Nav nepieciešams pārņemt. Sankcijas par ieroču aprites un speciālo līdzekļu pārkāpumiem ir noteiktās Krimināllikumā un Latvijas Administratīvo pārkāpumu kodeksā. | Atbilst | Projekts nesatur stingrākas prasības nekā attiecīgais ES tiesību akts |
| **17.pants** | Nav nepieciešams pārņemt. Uzdevums ir noteikts Eiropas Komisijai. |  |  |
| **18.pants** | Projektā ir ietvertā atsauce uz Eiropas Parlamenta un Padomes 2017.gada 17.maija Direktīvu (ES) 2017/853 ar ko groza Padomes Direktīvu 91/477/EEK par ieroču iegādes un glabāšanas kontroli | Atbilst | Projekts nesatur stingrākas prasības nekā attiecīgais ES tiesību akts |
| **19.pants** | Nav nepieciešams pārņemt. Informācija dalībvalstīm. |  |  |
| **I Pielikumā I punkts** | 1.panta 15.punkts 1.panta, 44.punkts | Atbilst | Projekts nesatur stingrākas prasības nekā attiecīgais ES tiesību akts |
| **I Pielikumā II punkts** | 6.panta pirmā daļa, otrā daļa un ceturtā daļa | Atbilst | Projekts nesatur stingrākas prasības nekā attiecīgais ES tiesību akts |
| **I Pielikumā III punkta a)apakšpunkts** | 3.panta pirmās daļas 5.punkts un 6.punkts | Atbilst | Projekts nesatur stingrākas prasības nekā attiecīgais ES tiesību akts |
| **I Pielikumā III punkta b)apakšpunkts** | 3.panta pirmās daļas 1.punkts | Atbilst | Projekts nesatur stingrākas prasības nekā attiecīgais ES tiesību akts |
| **I Pielikumā IV punkta a)apakšpunkts** | 1.panta 22.punkts | Atbilst | Projekts nesatur stingrākas prasības nekā attiecīgais ES tiesību akts |
| **I Pielikumā IV punkta b)apakšpunkts** | 1.panta 9.punkts | Atbilst | Projekts nesatur stingrākas prasības nekā attiecīgais ES tiesību akts |
| **I Pielikumā IV punkta c)apakšpunkts** | 1.panta 5.punkts | Atbilst | Projekts nesatur stingrākas prasības nekā attiecīgais ES tiesību akts |
| **I Pielikumā IV punkta d)apakšpunkts** | 1.panta 38.punkts | Atbilst | Projekts nesatur stingrākas prasības nekā attiecīgais ES tiesību akts |
| **I Pielikumā IV punkta e)apakšpunkts** | 1.panta 3.punkts | Atbilst | Projekts nesatur stingrākas prasības nekā attiecīgais ES tiesību akts |
| **I Pielikumā IV punkta f)apakšpunkts** | 1.panta 51.punkts | Atbilst | Projekts nesatur stingrākas prasības nekā attiecīgais ES tiesību akts |
| **I Pielikumā IV punkta g)apakšpunkts** | 6.panta pirmās daļas 4.punkts | Atbilst | Projekts nesatur stingrākas prasības nekā attiecīgais ES tiesību akts |
| **I Pielikumā IV punkta h)apakšpunkts** | 6.panta pirmās daļas 4.punkts | Atbilst | Projekts nesatur stingrākas prasības nekā attiecīgais ES tiesību akts |
| **I Pielikumā IV punkta** **i)apakšpunkts** | 6.panta pirmās daļas 4.punkts | Atbilst | Projekts nesatur stingrākas prasības nekā attiecīgais ES tiesību akts |
| **II Pielikums** | Pilnībā tiks pārņemts ar MK noteikumiem | Atbilst | Projekts nesatur stingrākas prasības nekā attiecīgais ES tiesību akts |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Pārējās direktīvas normas jau ir pārņemtas Krimināllikumā, Latvijas Administratīvo pārkāpumu kodeksā, kā arī, daļēji - 2016. gada 26. jūlija Ministru kabineta noteikumos Nr. 495 “Noteikumi par prasībām, kas jāievēro, izsniedzot, apturot un anulējot iepriekšējās piekrišanas dokumentu šaujamieroču un munīcijas vai sprāgstvielu pārvietošanai starp Eiropas Savienības dalībvalstīm” | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta saskaņā ar Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | Sabiedrības līdzdalība projekta izstrādē | Projekts pirms izsludināšanas Valsts sekretāru sanāksmē tika ievietots Iekšlietu ministrijas tīmekļvietnē www.iem.gov.lv sadaļā “Sabiedrības līdzdalība”, aicinot sabiedrību rakstveida izteikt savu viedokli par projektu līdz 2018.gada 12.martam, kā arī elektroniski nosūtīts biedrībai “Latvijas Mednieku asociācija”, biedrībai “Latvijas Mednieku savienība”, biedrībai “Latvijas Ieroču Tirgotāju Asociācija” Projekts pēc izsludināšanas Valsts sekretāru sanāksmē pieejams Ministru kabineta mājas lapā www.mk.gov.lv. |
| 3. | Sabiedrības līdzdalības rezultāti | Projekta izstrādes laikā priekšlikumi netika saņemti |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts policija, Iekšlietu ministrijas Informācijas centrs, Ārlietu ministrija, Aizsardzības ministrija, Izglītības un zinātnes ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

Iekšlietu ministrs Rihards Kozlovskis

Vīza:

valsts sekretārs Dimitrijs Trofimovs

A.Melkers 67208232

[andris.melkers@vp.gov.lv](mailto:andris.melkers@vp.gov.lv)